ALEXANDER Episcopus seruus seruorū Dei, dilectis filiis Rodulso Abbati  fratribus Monasterij Clun. salutem  Apostolicā benedictionem. Quanto vos  Ecclesiā vestrā, quæ quoad iurisdictionem beati Petri,  nostram prouisionem specialiter nullo mediante noscitur pertinere, intuitu religionis, deuotionis,  fidei, qua noscimini, largiente Domino, præminere, arctiori caritate diligimus: tanto vobis potius volumus in necessitatibus vestris adesse,  iura vestra propensiori studio  sollicitudine conseruare, ac vobis, in quibus expedit, gratiæ nostræ fauorem,  tuitionis præsidium diligentibus impertiri. Sane per dilectum filium nostrum I. Monachum vestrum a nobis deuote ac suppliciter postulasti; quod thesaurū Ecclesiæ vestræ, honores ac possessiones,  Obedientias, quas in præsentiarū eadē Ecclesia possidet; aut in futurū auctore Domino iuste poterit adipisci: te, fili Abbas,  quemlibet successorum tuorum, absque communi consensu Capituli distrahere vel alienare deberemus districtius prohibere. Nos igitur commodis ac profectibus vestris cupientes feruenter intendere,  Monasterium vestrum volentes auctore Domino in quiete perpetua  tranquillitate persistere; vt ibidem a sæcularibus tumultibus liberi, omnipotentis Dei seruitio vacare quietius valeatis, auctoritate Apostolica sub interminatione anathematis prohibemus, vt tibi vel cuilibet successorum tuorū nullatenus liceat thesaurum memoratæ Ecclesiæ vestræ, quem nūc possidet, vel recuperare, seu iustis modis auctore Domino acquirere poterit: honores etiam, possessiones, siue Obedientias ipsius, sine communi consensu Capituli, vel sanioris partis, distrahere, vel quolibet titulo personis extraneis obligare. Datum Anagniæ XVII. Kalendas Febroarij.